Diari Oficial de la Generalitat Valenciana


Sumari del DOGV 8145, del 09-10-2017 (2017/8913)

DECRET 148/2017, de 6 d'octubre, del Consell, pel qual concedeix la Distinció de la Generalitat per les accions a favor de la igualtat i per a una societat inclusiva, a la Coordinadora Valenciana d'Oenegés per al Desenvolupament. (CVONGD).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8913


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 148/2017, de 6 d'octubre, del Consell, pel qual concedeix la Distinció de la Generalitat per les accions a favor de la igualtat i per a una societat inclusiva, a la Coordinadora Valenciana d'Oenegés per al Desenvolupament. (CVONGD). [2017/8913]  
El Consell, mitjançant el Decret 132/2016, de 7 d'octubre, va crear la Distinció de la Generalitat per les accions a favor de la igualtat i per a una societat inclusiva, a fi de reconéixer la trajectòria de persones o entitats que destaquen pel seu compromís en la lluita per la igualtat, per la consecució d'una societat inclusiva i per la visibilitat de la diversitat social.  
La Coordinadora Valenciana d'Oenegés per al Desenvolupament (CVONGD) va nàixer en l'any 1992 amb l'objectiu de coordinar les actuacions de les ONGD i aconseguir, mitjançant el diàleg, la reflexió i el treball conjunt que les actuacions de totes elles siguen sempre el més coordinades, coherents, adequades i respectuoses possible, així com per a lluitar conjuntament perquè els ens públics i privats de la Comunitat Valenciana que treballen en cooperació al desenvolupament ho facen en aquest sentit. En l'actualitat compta amb 91 ONGD que tenen les seues seus distribuïdes per tot el territori valencià.  
La CVONGD, en compliment dels seus objectius, representa de forma col·lectiva les entitats que la conformen, davant les institucions i mitjans de comunicació valencians, en els temes transversals de cooperació internacional per al desenvolupament; a més, és una plataforma que proposa i potencia entre les entitats que la componen, serveis i activitats, espais de treball, de formació, reflexió i debat; també promou la solidaritat amb altres agents i plataformes socials a través d'accions conjuntes; i, de la mateixa manera, impulsa i potencia el coneixement i la implicació de la societat valenciana en matèria de cooperació internacional al desenvolupament, i vetlla per la transparència i gestió de qualitat d'aquesta segons els codis ètics internacionals.  
Per això, com a reconeixement al seu compromís per una societat més solidària, i per posar en valor el treball que desenvolupen les ONGD, amb la deliberació prèvia del Consell, en la reunió de 6 d'octubre de 2017,  
  
  
DECRETE  
  
Concedir la Distinció de la Generalitat per les accions a favor de la igualtat i per a una societat inclusiva, a la Coordinadora Valenciana d'Oenegés per al Desenvolupament.  
  
València, 6 d'octubre de 2017  
  
El president de la Generalitat,  
XIMO PUIG I FERRER